section_heading: iMac G4 - plosnati zaslon
paragraph_text: Apple je nastavio poboljšavati iMac liniju, i u siječnju 2002. nastaje novi model: katodna cijev je zamijenjena s LCD zaslonom od 15", poboljšanim mikroprocesorom četvrtom generacijom (G4) Power PC mikroprocesora (PPC 74xx-serija), i novijom grafičkim integriranim kolom. Dizajn nove jedinice je bio sličan stolnoj lampi, s pomičnom rukom i postoljem u kojem se nalazio ladičasta CD-RW jedinica. Zbog sličnosti s animiranom lampom Luxo Jr. iz Pixarove radionice (inače Steve Jobs je bio vlasnik te tvrtke). Zbog toga je ovaj novi iMac bio satirično imenovan od tiska - iLamp (lamp - lampa). Pojavom novog iMaca nije prestala proizvodnja starijih G3 modela s katodnim cijevima, jer novi G4 nije mogao imati nisku cijenu kao stariji model zbog toga što su LCD ekrani bili skuplji od kadodnih cijevi. Dvije godine poslije (2004.) prestaje proizvodnja iMacova s katodnim cijevima. lijevo|mini|iMac s G4 mikroprocesorom U travnju 2002. Apple također izbacuje i eMac, koje je zapravo iMac s katodnim zaslonom od 17" u jajastom okviru kao i originalni iMac. Razlog izbacivanja ovog modela bila je da se zadovolji tržište obrazovnih ustanova kao i potrošaća s nižom platežnom moći. Inače prefiks 'e' značilo je education (obrazovni), i ova inačica je bila dostupna svakom potrošaču do  2005., kada na tržištu izlazi Mac Mini, nakon čega je eMac ostao dostupan samo obrazovnim ustanovama.